Wiphala

Wiphala – stačiakampė emblema, dažnai naudojama kaip Andų indėnų tautų vėliava. Yra keletas wiphala variantų, kurie simbolizuoja Inkų imperiją ir jos žemes (suyu).

Inkų imperijos (Tawantinsuyu) wiphala sudaro septynios vaivorykštės spalvos horizotalios juostos. Tuo tarpu žemių vėliavose būdingas vitražinis įvairių spalvų išdėstymas.

 Spalvų reikšmė 

Wiphala spalvų reikšmės:
 Raudona: Žemė ir Andų žmogus
 Oranžinė: visuomenė ir kultūra
 Geltona: energija
 Balta: laikas
 Žalia: gamtos gerybės
 Mėlyna: rojus
 Violetinė: valdžia ir savivalda

 Naudojimas 

Šiais laikais Anduose wiphala naudojama kaip indėnų kultūros, politinių judėjimų simbolis. 2008 m. gegužę Bolivijoje vykusio referendumo metu, Koljos žemės wiphala pripažinta viena iš šalies valstybinių vėliavų.

 Galerija 

 Taip pat skaitykite 
 Vaivorykštinė vėliava

Kategorija:Vėliavos
Kategorija:Inkai